Batasunaren estatua

Batasunaren estatua munduko estaturik altuena da, 182 metrorekin, Gujarat estatuan, Indian. Vallabhbhai Patel (1875 – 1950) Indiako independentziaren aldeko ekintzailea irudikatzen du, India independenteko lehen ministro eta barne-ministro izan zena eta Mahatma Gandhiren jarraitzailea. Patel oso errespetatua izan zen Indiako 562 estaturen eta Indiako Batasun Bakarra osatzeko Britainiar Raj zaharraren parte garrantzitsu baten arteko batasunean izan zuen lidergoagatik. Gujaraten estatua Narmada ibaian, Kevadiya kolonian, dago presaren aurrean, Vadodara hiriaren hego-ekialdetik 100 kilometrora. Proiektua 2010ean iragarri zen lehen aldiz, eta Larsen & Toubro konpainia indiarrak hasi zuen estatua eraikitzen 2013ko urrian, eraikitzeko koste osoa 2.700 crore izan zelarik (US$422 milioi). Ram V. Sutar eskultore indiarrak diseinatu zuen, eta Indiako lehen ministro Narendra Modik inauguratu zuen 2018ko urriaren 31n, Patelen jaiotzaren 143. urteurrenean. Erreferentziak Kanpo estekak